钦定古今图书集成/历象汇编/岁功典/第088卷 > 《遵生八笺》 > 冬至事宜
## 钦定古今图书集成/历象汇编/岁功典/第088卷 > 《遵生八笺》 > 冬至事宜

冬至日阳气归内，腹宜温煖，物入胃易化。

《纂要》曰：“共工氏子不才，以冬至日死，为疫鬼。畏赤小
豆，是日以赤小豆煮粥厌之。”

《千金月令》曰：“至日于北壁下厚铺草而卧，以受元气。”
《简易方》曰：“冬至日，钻燧取火，可免瘟疫。”

《岁时杂记》：“至日，以赤小豆煮粥，合门食之，可免疫气。”